റോമന് സിനഡ്: ഗ്രേറ്റ് ബ്രിട്ടണ് രൂപത തല ഒരുക്കങ്ങള് ഉദ്ഘാടനം ചെയ്തു ബര്മിംഗ്ഹാം: 2023ല് റോമില് നടക്കുന്ന പതിനാറാമത് മെത്രാന്മാരുടെ സിനഡിന് ഒരുക്കമായി ഗ്രേറ്റ് ബ്രിട്ടന് സീറോ മലബാര് രൂപതയില് നടന്ന പ്രത്യേക സെമിനാര് ബിര്മിംഗ്ഹാമില് രൂപതാധ്യക്ഷന് മാര് ജോസഫ് സ്രാന്പിക്കല് ഉദ്ഘാടനം ചെയ്തു. സൂനഹദോസ് സഭ എന്നു പറഞ്ഞാല് എല്ലാ മനുഷ്യരും നിത്യജീവനിലേക്ക് ഒന്നിച്ച് യാത്ര ചെയ്യുക എന്നതാണ് . ഈ ഒന്നിച്ചുള്ള യാത്രയില് എല്ലാവര്ക്കും കൂട്ടായ്മയും പങ്കാളിത്തവും ദൗത്യവുമുണ്ട് . ഈ പങ്കാളിത്തവും ദൗത്യവും തിരിച്ചറിഞ്ഞ് ദൈവഹിതം നടപ്പാക്കുക എന്നതാണ് ഓരോരുത്തരുടെയും കടമയെന്ന് ഉദ്ഘാടന പ്രസംഗത്തില് മാര് ജോസഫ് സ്രാമ്ബിക്കല് പറഞ്ഞു. ഇതിനായി ഗ്രേറ്റ് ബ്രിട്ടണ് സീറോ മലബാര് രൂപതയില് വിപുലമായ ഒരുക്കങ്ങളാണ് ക്രമീകരിച്ചിട്ടുള്ളത്. ഒക്ടോബര് 17 മുതല് നാലു മാസത്തേക്ക് പരസ്പര സംഭാഷണത്തിനായും കേള്വിക്കായും എല്ലാ വൈദികരെയും സമര്പ്പിതരെയും വിശ്വാസികളെയും എല്ലാ ക്രൈസ്തവ വിശ്വാസികളെയും ഇതര മത വിശ്വാസികളെയും മറ്റെല്ലാവരെയും കേള്ക്കാനും അതിലൂടെ ദൈവസ്വരം തിരിച്ചറിഞ്ഞ് ഗ്രേറ്റ് ബ്രിട്ടണ് സീറോ മലബാര് രൂപതയുടെ ഈ കാലഘട്ടത്തിലെ ദൗത്യത്തിന് നേതൃത്വം നല്കാനുമാണ് രൂപത ഉദ്ദേശിക്കുന്നത് . ഇതിനായി രൂപത പ്രോട്ടോ സിഞ്ചെല്ലൂസ് റവ. ഡോ . ആന്റണി ചുണ്ടെലിക്കാട്ടിന്റെ നേതൃത്വത്തില് വിപുലമായ കമ്മിറ്റിയും രൂപീകരിച്ചിട്ടുണ്ട് .